CELEX: C2006/331/14
Language: el
Date: 2006-12-30 00:00:00
Title: Υπόθεση C-170/05: Απόφαση του Δικαστηρίου (πρώτο τμήμα) της 14ης Δεκεμβρίου 2006 [αίτηση του Conseil d'État (Γαλλία) για την έκδοση προδικαστικής αποφάσεως] — Denkavit Internationaal BV, Denkavit France SARL κατά Ministre de l'Économie, des Finances et de l'Industrie (Ελευθερία εγκαταστάσεως — Φόρος εταιριών — Διανομή μερισμάτων — Απαλλαγή μερισμάτων που καταβάλλονται σε ημεδαπές εταιρίες — Παρακρατούμενος στην πηγή φόρος επί των μερισμάτων που καταβάλλονται σε εδρεύουσες στην αλλοδαπή εταιρίες — Φορολογική σύμβαση για την αποφυγή της διπλής φορολογίας — Δυνατότητα συμψηφισμού του παρακρατηθέντος ποσού με τον οφειλόμενο σε άλλο κράτος μέλος φόρο)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/9
            
         Απόφαση του Δικαστηρίου (πρώτο τμήμα) της 14ης Δεκεμβρίου 2006 [αίτηση του Conseil d'État (Γαλλία) για την έκδοση προδικαστικής αποφάσεως] — Denkavit Internationaal BV, Denkavit France SARL κατά Ministre de l'Économie, des Finances et de l'Industrie
   (Υπόθεση C-170/05) (1)
   
   (Ελευθερία εγκαταστάσεως - Φόρος εταιριών - Διανομή μερισμάτων - Απαλλαγή μερισμάτων που καταβάλλονται σε ημεδαπές εταιρίες - Παρακρατούμενος στην πηγή φόρος επί των μερισμάτων που καταβάλλονται σε εδρεύουσες στην αλλοδαπή εταιρίες - Φορολογική σύμβαση για την αποφυγή της διπλής φορολογίας - Δυνατότητα συμψηφισμού του παρακρατηθέντος ποσού με τον οφειλόμενο σε άλλο κράτος μέλος φόρο)
   (2006/C 331/14)
   Γλώσσα διαδικασίας: η γαλλική
   Αιτούν δικαστήριο
   Conseil d'État
   Διάδικοι στην υπόθεση της κύριας δίκης
   Denkavit Internationaal BV, Denkavit France SARL
   
      κατά
   
   Ministre de l'Économie, des Finances et de l'Industrie
   Αντικείμενο της υποθέσεως
   Αίτηση για την έκδοση προδικαστικής αποφάσεως — Conseil d'Etat (Γαλλία) — Ερμηνεία του άρθρου 43 ΕΚ — Παρακράτηση στην πηγή πραγματοποιούμενη σε μερίσματα που διανέμονται σε μια μητρική εταιρία εγκατεστημένη σε άλλο κράτος μέλος, με παράλληλη όμως απαλλαγή των μερισμάτων που διανέμονται σε μητρική εταιρία εγκατεστημένη στην ημεδαπή — Διεθνής φορολογική σύμβαση προβλέπουσα τη δυνατότητα να συνυπολογίζεται στο ποσό του καταβλητέου φόρου ο φόρος που οφείλεται εντός του άλλου κράτους μέλους
   Διατακτικό της αποφάσεως
   
               1)
            
            
               Τα άρθρα 43 ΕΚ και 48 ΕΚ απαγορεύουν εθνική νομοθεσία η οποία, στον βαθμό που φορολογεί τα μερίσματα αλλοδαπής μητρικής εταιρίας ενώ απαλλάσσει σχεδόν εξ ολοκλήρου τις ημεδαπές μητρικές εταιρίες, συνιστά εισάγοντα διάκριση περιορισμό της ελευθερίας εγκαταστάσεως.
            
         
               2)
            
            
               Τα άρθρα 43 ΕΚ και 48 ΕΚ απαγορεύουν εθνική νομοθεσία η οποία προβλέπει, μόνο για τις αλλοδαπές μητρικές εταιρίες, παρακράτηση φόρου στην πηγή επί των μερισμάτων που διανέμονται από ημεδαπές θυγατρικές, όταν μάλιστα φορολογική σύμβαση μεταξύ του εν λόγω κράτους μέλους και άλλου κράτους μέλους, με την οποία επιτρέπεται η παρακράτηση αυτή στην πηγή, προβλέπει τη δυνατότητα συμψηφισμού του οφειλόμενου στο άλλο αυτό κράτος φόρου με την επιβάρυνση που επιβάλλεται κατ' εφαρμογή της εν λόγω εθνικής νομοθεσίας, οσάκις η μητρική εταιρία δεν έχει τη δυνατότητα, στο άλλο αυτό κράτος μέλος, να προβεί στον προβλεπόμενο από την εν λόγω σύμβαση συμψηφισμό.
            
         
      (1)  ΕΕ C 155 της 25.6.2005.